**ANEXA**

**Act adițional nr. 1 pentru anul 2025**

**pentru actualizarea Contractului de servicii publice de transport cu metroul**

**pentru anii 2025-2029 al Societății de Transport cu Metroul**

**București ”METROREX”- S.A., aprobat prin**

**Ordinul ministrului transporturilor și infrastructurii nr. 4051/2024**

Încheiat între :

Ministerul Transporturilor și Infrastructurii, cu sediul în municipiul București, bd. Dinicu Golescu nr. 38, sectorul 1, reprezentat legal prin domnul Sorin Mihai Grindeanu, ministrul transporturilor și infrastructurii, în calitate de autoritate contractantă,

și

Societatea de Transport cu Metroul București ”METROREX”- S.A., denumită în continuare METROREX S.A., cu sediul în municipiul București, bd. Dinicu Golescu nr. 38, sectorul 1, prin doamna Mariana Miclăuș, director general, în calitate de operator,

denumite în continuare, în mod individual ”*partea*” și în mod colectiv ”*părțile*”

în temeiul prevederilor cap. 5 pct. 5.2 din anexa la Ordinul ministrului transporturilor și infrastructurii nr. 4051/2024 privind aprobarea încheierii Contractului de servicii publice de transport cu metroul pentru anii 2025-2029 al Societății de Transport cu Metroul București ”METROREX”- S.A.,

precum și ca urmare a aprobării Legii nr. 9/2025 a bugetului de stat pe anul 2025;

părțile convin să modifice și să actualizeze elementele prevăzute în contract, după cum urmează:

1. Anexa nr. 2 ”Achiziții material rulant” se modifică și se înlocuiește cu Anexa nr. 1 la prezentul act adițional;
2. Anexa nr. 4 ”Tarife practicate în momentul încheierii contractului” se modifică și se înlocuiește cu Anexa nr. 2 la prezentul act adițional;
3. Anexele nr. 5.1. ”Categoriile de pasageri care beneficiază de gratuităţi şi reduceri la transportul în comun” și nr. 5.2. ” Modul de acordare a diferenţelor de tarif” se modifică și se înlocuiesc cu Anexa nr. 3 la prezentul act adițional;
4. Anexa nr. 7 ”Modul de determinare a compensației și a costului unitar per km – lei” pentru anul 2025 se modifică și se înlocuiește cu Anexa nr. 4 la prezentul act adițional;
5. Anexa nr. 7a ”Separarea activităților contabile ale Metrorex S.A. aferente cheltuielilor și veniturilor, distinct pe activitatea de operare a metroului, pe activitatea de întreținere/administrare a infrastructurii și pe activitatea de investiții – patrimoniu public pentru anul 2025” se modifică și se înlocuiește cu Anexa nr. 5 la prezentul act adițional.

Anexele nr. 1 - 5 fac parte integrantă din prezentul act adițional.

**MINISTRUL METROREX S.A.**

**TRANSPORTURILOR ȘI INFRASTRUCTURII DIRECTOR GENERAL**

**Sorin Mihai Grindeanu Mariana Miclăuș**